Go Ahead Eagles

Go Ahead Eagles on  vuonna 1902 perustettu alankomaalainen jalkapallojoukkue. Seuran kotikaupunki on Deventer ja se pelaa kotiottelunsa De Adelaarshorstin stadionilla. Kaudella 2021/22 seura pelaa Alankomaiden pääsarjassa Eredivisiessä.

Seuran menestysvuodet ajoittuvat 1910–30-luvuille, jolloin Go Ahead Eagles voitti neljä Alankomaiden mestaruutta. Kaudella 1958/59 joukkue nousi Tweede Divisiestä ja on sen jälkeen pelannut joko Eerste Divisiessä tai pääsarjatasolla. Paras saavutus tältä ajalta on Eredivisien kolmas sija kaudella 1967/68. Alankomaiden cupissa seura on edennyt finaaliin kerran, kaudella 1964/65.

Go Ahead Eagles on tuottanut maailmalle huippupelaajia. Esimerkiksi Paul Bosvelt, Jan Kromkamp, Marc Overmars, Victor Sikora, Raimond van der Gouw, Bert van Marwijk ja Demy de Zeeuw ovat aloittaneet uransa seuran paidassa. Henk ten Cate ja Leo Beenhakker puolestaan aloittivat valmennusuransa Go Ahead Eaglesissa.

Meriitit

 Alankomaiden mestaruus (4): 1917, 1922, 1930, 1933

Aiheesta muualla
 Virallinen kotisivu 

Alankomaalaiset jalkapalloseurat
Overijssel